ມີການຮ້ອງຂໍ ໃຫ້ເພີ່ມການລົງໂທດ ຕໍ່ປະເທດມຽນມາ
ບັນດາກຸ່ມປົກປ້ອງສິດທິມະນຸດ ຮ້ອງຂໍໃຫ້ ປະທານາທິບໍດີໂອບາມາ ຂະຫຍາຍການລົງໂທດ ຕໍ່ປະເທດມຽນມາ
ບັນດາກຸ່ມປົກປ້ອງສິດທິມະນຸດທີ່ມີສຳນັກງານຢູ່ໃນສະຫະລັດກ່າວວ່າ ຕົນຢາກໃຫ້ປະທາ ນາທິບໍດີບາຣັກໂອບາມາຂະຫຍາຍການລົງໂທດທາງດ້ານການເງິນຕໍ່ມຽນມາແລະດຳເນີນ ການເທົ່າທີ່ທ່ານສາມາດເພື່ອໃຫ້ເປັນທີ່ແນ່ໃຈວ່າມາດຕະການເຫຼົ່ານີ້ມີປະສິດທິຜົນ ພວກເຈົ້າໜ້າທີ່ຈາກ 22 ກຸ່ມກ່າວໃນຈົດໝາຍສະບັບນຶ່ງ ທີ່ສົ່ງໄປຫາປະທານາທິບໍດີໂອບາ ມາໃນວັນພະຫັດວານນີ້ວ່າລັດຖະບານມຽນມາໄດ້ປະຕິເສດບໍ່ຍອມຮັບເອົາບາດກ້າວຕ່າງໆ ໄປສູ່ການມີປະຊາທິປະໄຕຢ່າງແທ້ຈິງ ຮວມທັງບໍ່ຍອມປ່ອຍພວກນັກໂທດການເມືອງທັງໝົດ ຫຼືເປີດການເຈລະຈາກັບພັກຝ່າຍຄ້ານ ພວກເຈົ້າໜ້າທີ່ຂອງບັນດາກຸ່ມປົກປ້ອງສິດທິມະນຸດ ຢາກໃຫ້ປະທານາທິບໍດີໂອບາມາທຳ ການລົງໂທດທາງດ້ານການເງິນຕໍ່ພວກຜູ້ນຳຂອງລັດຖະບານມຽນມາທັງໃນປັດຈຸບັນແລະ ໃນອະດີດຮວມທັງເຈົ້າໜ້າທີ່ຮັກສາຄວາມສະຫງົບແລະເຈົ້າຝ່າຍສານນຳດ້ວຍ ນອກນັ້ນແລ້ວ ພວກເຂົາເຈົ້າຍັງຕ້ອງການຢາກໃຫ້ສະຫະລັດ ລົງໂທດພວກທີ່ໃຫ້ການສະ ໜັບສະໜຸນທາງດ້ານເສດຖະກິດແລະການເງິນຕໍ່ລັດຖະບານມຽນມາ ນອກນັ້ນແລ້ວບັນ ດາກຸ່ມປົກປ້ອງສິດທິມະນຸດເຫຼົ່ານີ້ຍັງຮຽກຮ້ອງໃຫ້ອົງການສະຫະປະຊາຊາດສືບສວນເບິ່ງ ການກໍ່ອາດຊະຍາກຳສົງຄາມ ແລະການກໍ່ໂທດກຳຕ້ານມະນຸດຊາດຢູ່ໃນມຽນມາຕາມທີ່ມີ ການກ່າວຫາກັນນັ້ນ ປັດຈຸບັນນີ້ການລົງໂທດກ່ຽວກັບການເດີນທາງແລະການລົງໂທດທາງດ້ານເສດຖະກິດຂອງ ສະຫະລັດຈຳນວນນຶ່ງແມ່ນມີຜົນບັງຄັບໃຊ້ຢູ່ແລ້ວແຕ່ບັນດາກຸ່ມປົກປ້ອງສິດທິມະນຸດເຫຼົ່ານີ້ ເວົ້າວ່າ ຜົນກະທົບຈາກການລົງໂທດແມ່ນພວມຫຼຸດນ້ອຍຖອຍລົງ ຂະນະທີ່ພວກເຈົ້າໜ້າທີ່ ມຽນມາຊອກຫາຊ່ອງທາງອ້ອມໄປ ເຊັ່ນການສ້າງຕັ້ງບໍລິສັດປອມ ຂຶ້ນມາແລະໃຊ້ເງິນຢູໂຣ ແທນໂດລາ ໃນປີກາຍນີ້ມຽນມາໄດ້ເລືອກເອົາລັດຖະບານພົນລະເຮືອນເຂົ້າມາຮັບໜ້າທີ່ແທນພວກທະ ຫານທີ່ປົກຄອງປະເທດມາເປັນເວລາດົນນານແລ້ວນັ້ນ ແຕ່ບັນດາພັກຝ່າຍຄ້ານແລະພວກເຈົ້າໜ້າທີ່ຂອງກຸ່ມປົກປ້ອງສິດທິມະນຸດເວົ້າວ່າພວກທະ ຫານຍັງສືບຕໍ່ເປັນຜູ້ສັ່ງການ ພາຍໃຕ້ໜ້າກາກຂອງລັດຖະບານພົນລະເຮືອນທີ່ຖືກເລືອກ ມາ